
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ Αρ. Φύλλου 343 

15 Ιουνίου 2012 


ΔΙ ΑΚΗΡΥΞΕ ΙΣ 

(ΐ) 

ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ-ΑΠΟΧΕΤΕΥΣΗΣ ΚΑΛΑΜΑΤΑΣ 

Αριθμ. 2750/351 

1. Η ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ ΑΠΟΧΕΤΕΥ¬ 
ΣΗΣ ΚΑΛΑΜΑΤΑΣ, προκηρύσσει ανοιχτό διαγωνισμό για 
την ανάθεση του έργου: «ΜΙΚΡΟΕΠΕΚΤΑΣΕΙΣ ΔΙΚΤΥΟΥ 
ΑΠΟΧΕΤΕΥΣΗΣ ΑΚΑΘΑΡΤΩΝ ΓΙΑ ΕΞΥΠΗΡΕΤΗΣΗ ΝΕΩΝ 
ΟΙΚΟΔΟΜΩΝ ΧΡΗΣΗ 2012», με προϋπολογισμό 105.000 € 
(πλέον ΦΠΑ). Το έργο υπάγεται στην κατηγορία Υδραυ¬ 
λικά, με προϋπολογισμό 103.277,20 € (δαπάνη εργασιών, 
ΓΕ και ΟΕ και απρόβλεπτα). 

2. Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
Υποχρεώσεων κ,λπ.) από την έδρα της υπηρεσίας Οδός 
Σπάρτης 46, μέχρι και την Πέμπτη 5/7/2012 με την κα¬ 
ταβολή του ποσού των 15 € πλέον ΦΠΑ. 

Πληροφορίες στο τηλέφωνο 2721063138, ΡΑΧ επικοι¬ 
νωνίας 2721063139, αρμόδιος υπάλληλος για επικοινωνία 
Βασιλόπουλος Παν. 

3. Ο διαγωνισμός θα διεξαχθεί την 10/7/2012 ημέρα 
Τρίτη. Ώρα λήξης της υποβολής προσφορών ορίζεται 
η 10:00 π.μ. και το σύστημα υποβολής προσφορών είναι 
με επιμέρους ποσοστά έκπτωσης κατά το άρθρο 7 του 
π.δ 609/85. 

4. Στο διαγωνισμό γίνονται δεκτοί α) ημεδαποί διαγω- 
νιζόμενοι, μεμονωμένοι ή σε κοινοπραξία, εγγεγραμμένοι 
στο Μ.Ε.ΕΠ, που καλύπτουν τις κατηγορίες και τάξεις 
του έργου, ήτοι τάξεις Α2,1η, και 2η τάξη για επιχειρή¬ 
σεις με έδρα τον νομό ή ένα γειτονικό νομό για έργα 
κατηγορίας Υδραυλικά και Κοινοπραξίες εργοληπτικών 
επιχειρήσεων εγγεγραμμένων στην τάξη Α1, με τις προ¬ 
ϋποθέσεις της παρ. 10 του άρθρου 16 του Ν. 3669/08 
(ΚΔΕ) (αναβάθμιση ορίου λόγω κοινοπραξίας) β) αλλο¬ 
δαποί διαγωνιζόμενοι που αποδεικνύουν ότι κατά την 
τελευταία πενταετία, έχουν εκτελέσει έργα παρόμοια 
(ποιοτικά και ποσοτικά) με το δημοπρατούμενο. 

5. Για τη συμμετοχή στο διαγωνισμό απαιτείται η 
κατάθεση εγγυητικής επιστολής ύψους 2.065,54 € και 
ισχύ τουλάχιστον έξι μηνών και τριάντα (30) ημερών, 
μετά την ημέρα διεξαγωγής του διαγωνισμού. Ο χρόνος 
ισχύος των προσφορών είναι έξι μήνες. 


6. Το έργο χρηματοδοτείται απόΊδιους Πόρους. Προ¬ 
καταβολή δε θα χορηγηθεί. 

7. Προθεσμία εκτέλεσης του έργου έξι (6) μήνες. 

8. Το αποτέλεσμα της δημοπρασίας θα εγκριθεί από 
τον Διοικητικό Συμβούλιο της ΔΕΥΑΚ. 

Καλαμάτα, 11 Ιουνίου 2012 

Ο Πρόεδρος 
ΣΑΡΑΝΤΟΣ ΜΑΡΙΝΑΚΗΣ 

-♦- 

( 2 ) 

ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ-ΑΠΟΧΕΤΕΥΣΗΣ ΚΑΛΑΜΑΤΑΣ 

Αριθμ. 2751/352 

1. Η ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ ΑΠΟΧΕΤΕΥ¬ 
ΣΗΣ ΚΑΛΑΜΑΤΑΣ, προκηρύσσει ανοιχτό διαγωνισμό για 
την ανάθεση του έργου: «ΜΙΚΡΟΕΠΕΚΤΑΣΕΙΣ ΔΙΚΤΥΟΥ 
ΥΔΡΕΥΣΗΣ ΓΙΑ ΕΞΥΠΗΡΕΤΗΣΗ ΝΕΩΝ ΟΙΚΟΔΟΜΩΝ ΧΡΗ¬ 
ΣΗ 2012», με προϋπολογισμό 140.000 € (πλέον ΦΠΑ). Το 
έργο υπάγεται στην κατηγορία Υδραυλικά, με προϋπο¬ 
λογισμό 137.118,47 € (δαπάνη εργασιών, ΓΕ και ΟΕ και 
απρόβλεπτα). 

2. Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
Υποχρεώσεων κ.λπ.) από την έδρα της υπηρεσίας Οδός 
Σπάρτης 46, μέχρι και την Πέμπτη 12/7/2012 με την κα¬ 
ταβολή του ποσού των 15 € πλέον ΦΠΑ. 

Πληροφορίες στο τηλέφωνο 2721063138, ΡΑΧ επικοι¬ 
νωνίας 2721063139, αρμόδιος υπάλληλος για επικοινωνία 
Βασιλόπουλος Παν. 

3. Ο διαγωνισμός θα διεξαχθεί την 17/7/2012 ημέρα 
Τρίτη. Ώρα λήξης της υποβολής προσφορών ορίζεται 
η 10:00 π.μ. και το σύστημα υποβολής προσφορών είναι 
με επιμέρους ποσοστά έκπτωσης κατά το άρθρο 7 του 
π.δ. 609/85. 

4. Στο διαγωνισμό γίνονται δεκτοί α) ημεδαποί διαγω- 
νιζόμενοι, μεμονωμένοι ή σε κοινοπραξία, εγγεγραμμένοι 
στο Μ.Ε.ΕΠ., που καλύπτουν τις κατηγορίες και τάξεις 
του έργου, ήτοι τάξεις Α2,1η, και 2η τάξη για επιχειρή¬ 
σεις με έδρα τον νομό ή ένα γειτονικό νομό για έργα 
κατηγορίας Υδραυλικά και Ηλεκτρομηχανολογικά και 
Κοινοπραξίες εργοληπτικών επιχειρήσεων εγγεγραμ¬ 
μένων στην τάξη Α1, με τις προϋποθέσεις της παρ. 10 
του άρθρου 16 του Ν. 3669/08 (ΚΔΕ) (αναβάθμιση ορίου 

λόγω κοινοπραξίας) β) αλλοδαποί διαγωνιζόμενοι που 
αποδεικνύουν ότι κατά την τελευταία πενταετία, έχουν 
εκτελέσει έργα παρόμοια (ποιοτικά και ποσοτικά) με το 
δημοπρατούμενο. 

5. Για τη συμμετοχή στο διαγωνισμό απαιτείται η 
κατάθεση εγγυητικής επιστολής ύψους 2.742,37 € και 
ισχύ τουλάχιστον έξι μηνών και τριάντα (30) ημερών, 
μετά την ημέρα διεξαγωγής του διαγωνισμού. Ο χρόνος 
ισχύος των προσφορών είναι έξι μήνες. 

6. Το έργο χρηματοδοτείται απόΊδιους Πόρους. Προ¬ 
καταβολή δε θα χορηγηθεί. 

7. Προθεσμία εκτέλεσης του έργου έξι (6) μήνες. 

8. Το αποτέλεσμα της δημοπρασίας θα εγκριθεί από 
τον Διοικητικό Συμβούλιο της ΔΕΥΑΚ. 


Καλαμάτα, 11 Ιουνίου 2012 


Ο Πρόεδρος 
ΣΑΡΑΝΤΟΣ ΜΑΡΙΝΑΚΗΣ 

-♦- 


(3) 

ΝΟΜΟΣ ΑΤΤΙΚΗΣ 
ΔΗΜΟΣ ΜΕΓΑΡΕΩΝ 

Αριθμ. 12472/6-6-2012 


Ο Δήμος Μεγαρέων διακηρύσσει ότι: 

Εκτίθεται σε διαγωνισμό με σφραγισμένες προσφορές 
(σε έντυπο της υπηρεσίας) με ενιαίο ποσοστό έκπτω¬ 
σης σε ακέραιες μονάδες επί τοις εκατό (%) στον πρ/ 
σμό της μελέτης της υπηρεσίας η εκτέλεση του έργου 
«ΑΝΑΠΛΑΣΗ ΚΕΝΤΡΙΚΗΣ ΠΑΙΔΙΚΗΣ ΧΑΡΑΣ Νο 1 ΣΤΗ 
ΔΗΜΟΤΙΚΗ ΚΟΙΝΟΤΗΤΑ ΝΕΑΣ ΠΕΡΑΜΟΥ» σύμφωνα με 
τους όρους της παρούσας διακήρυξης, που θα διεξαχθεί 
σύμφωνα με τις διατάξεις α) του ν. 3669/08 πρ/σμού 
δαπάνης 161.560,00 Ευρώ (ΜΕ Φ.Π.Α.). 

Η δημοπρασία θα γίνει την 3-7-2012, ημέρα ΤΡΙΤΗ με 
ώρα λήξης παράδοσης προσφορών την 10:00 π.μ. και 
σε περίπτωση επανάληψης αυτής την 10-7-2012 ημέρα 
Τρίτη με ώρα λήξης παράδοσης προσφορών την 10:00 
π.μ. στα γραφεία του Δήμου Μεγαρέων (Χρ. Μωράίτου - 
Γ. Μαυρουκάκη και Κολοκοτρώνη) ενώπιον της αρμόδιας 
Επιτροπής διενέργειας. Το έργο χρηματοδοτείται από 
Πιστώσεις του Προγράμματος Δημοσίων Επενδύσεων 
(αριθ. ενάρ. έργου .) και υπόκειται στις κρα¬ 

τήσεις που προβλέπονται για τα έργα αυτά, περιλαμ- 
βανομένης και της κράτησης 6%ο του άρθρου 27 παρ. 
34-37 του Ν. 2166/93 (Φ.Ε.Κ. 137 Α724-8-93). Δικαιούμενοι 
συμμετοχής στο διαγωνισμό Μεμονωμένες εργοληπτι¬ 
κές επιχειρήσεις: 

Εγγεγραμμένες στο Μητρώο Εργοληπτικών Επιχειρή¬ 
σεων (Μ.Ε.ΕΠ.) που τηρείται στη Γ.Γ.Δ.Ε. του Υ.ΠΕ.ΧΩ.Δ.Ε., 
εφόσον ανήκουν στην Α1 τάξη και Ανω για έργα κατηγο¬ 
ρίας ΟΙΚΟΔΟΜΙΚΑ και Α1 και άνω για έργα κατηγορίας 
ΠΡΑΣΙΝΟΥ. Προθεσμία εκτέλεσης του έργου ορίζεται 
σε τέσσερις (4) ημερολογιακούς μήνες αρχομένη από 
την υπογραφής της συμβάσεως. 

Για την έγκυρη συμμετοχή στο διαγωνισμό κατατίθε¬ 
νται από τους διαγωνιζόμενους, κατά τους όρους του 
άρθρου 24 του Ν. 3669/08 (ΚΔΕ), εγγυητικές επιστολές 
συμμετοχής, που ανέρχονται σε ποσοστό 2% επί του 
προϋπολογισμού της υπηρεσίας, χωρίς αναθεώρηση και 
Φ.Π.Α., ήτοι στο ποσό των 2.627,00 ΕΥΡΩ. Οι εγγυητικές 
επιστολές απευθύνονται είτε στην υπηρεσία που διε¬ 
ξάγει το διαγωνισμό, είτε στο φορέα κατασκευής, είτε 


στον κύριο του έργου (όπως οι υπηρεσίες και φορείς 
αναφέρονται στις παρ. 1.1,1,2 και 1.3 της παρούσας) και 
σε περίπτωση διαγωνιζόμενης κοινοπραξίας πρέπει να 
είναι κοινές υπέρ όλων των μελών της. Οι εγγυητικές 
επιστολές αναφέρουν απαραίτητα τα στοιχεία του δια- 
γωνιζόμενου, δηλαδή το ονοματεπώνυμο και πατρώνυμο 
του ατομικού εργολήπτη, την επωνυμία του νομικού 
προσώπου (εταιρείας) ή τον τίτλο της Κοινοπραξίας, 
τον τίτλο του έργου για το οποίο δίδεται η εγγύηση, 
σαφή παραίτηση του εγγυητή από την ένσταση της 
διζήσεως μέχρι το παραπάνω ποσό και ανεπιφύλακτη 
υπόσχεση περί καταβολής του ποσού της εγγύησης, 
χωρίς καμία ένσταση ή αντίρρηση, μέσα σε πέντε (5) 
το πολύ εργάσιμες ημέρες από τη σχετική ειδοποίηση, 
κατά τα αναφερόμενα ειδικότερα στις διατάξεις του 
άρθρου 24 του Ν. 3669/08 (ΚΔΕ) 

Οι εγγυητικές επιστολές συμμετοχής δεν γίνονται 
δεκτές, αν έχουν χρόνο ισχύος μικρότερο των έξι (6) 
μηνών και 30 ημερών, από την ημερομηνία δημοπράτη- 
σης (άρθρο 24 παρ. 2 και 3 του Ν. 3669/08 (ΚΔΕ) 

Όλα τα σχετικά της μελέτης ευρίσκονται στα γραφεία 
του Δήμου Μεγάρων όπου οι ενδιαφερόμενοι μπορούν 
στις εργάσιμες ημέρες και ώρες να λάβουν γνώση (τη¬ 
λέφωνα: 22960-81034-81042). 

Μέγαρα, 6 Ιουνίου 2012 

Ο Δήμαρχος 
ΙΩΑΝΝΗΣ ΜΑΡΙΝΑΚΗΣ 

-♦- 

(4) 

ΥΠΟΥΡΓΕΙΟ ΠΕΡΙΒΑΛΛΟΝΤΟΣ ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΕΙΔΙΚΗ ΓΡΑΜΜΑΤΕΙΑ ΥΔΑΤΩΝ 
Δ/ΝΣΗ ΥΠΟΣΤΗΡΙΞΗΣ ΚΑΙ ΑΝΑΠΤΥΞΗΣ 

Αριθμ. οικ. 110599 

Η Ειδική Γραμματεία Υδάτων διενεργεί Ανοικτό Διε¬ 
θνή Διαγωνισμό για το έργο: «Υπηρεσίες Συμβούλου - 
Τεχνική υποστήριξη της Ειδικής Γραμματείας Υδάτων 
στην επίβλεψη της λειτουργίας του Εθνικού Δικτύου 
Παρακολούθησης της κατάστασης των υδάτων». 

Ο προϋπολογισμός ανέρχεται σε 750.000 € (με ΦΠΑ) 
και η διάρκεια του έργου είναι 36 μήνες από την υπο¬ 
γραφή της Σύμβασης. 

Οι προσφορές θα υποβάλλονται μέχρι την Τρίτη 
24/07/2012 και ώρα 10:00 π.μ., στην Ειδική Γραμματεία 
Υδάτων του Υπουργείου Π.Ε.Κ.Α., Ιατρίδου 2 και Κηφι¬ 
σίας 124, Τ.Κ. 11526 Αθήνα (10ος όροφος), οπότε και θα 
αποσφραγισθούν από την Επιτροπή Διενέργειας Δια¬ 
γωνισμού, παρουσία των διαγωνιζόμενων ή των νομίμως 
εξουσιοδοτημένων αντιπροσώπων τους. 

Η Εγγύηση Συμμετοχής στο διαγωνισμό, θα πρέπει 
να καλύπτει το 5% της συνολικής προϋπολογισθείσας 
δαπάνης του έργου, συμπεριλαμβανομένου του ΦΠΑ. 

Οι προσφορές ισχύουν για εκατόν ογδόντα (180) ημε¬ 
ρολογιακές ημέρες, προσμετρούμενες από την επομένη 
της ημέρας διενέργειας του διαγωνισμού. 

Το έργο συγχρηματοδοτείται από εθνικούς πόρους 
και την Ευρωπαϊκή'Ενωση, στο πλαίσιο του ΕΣΠΑ 2007- 
2013 και ειδικότερα από τον Άξονα προτεραιότητας 
07 - Προστασία και Διαχείριση Υδατικών Πόρων, του 
Επιχειρησιακού Προγράμματος «ΠΕΡΙΒΑΛΛΟΝ ΚΑΙ ΑΕΙ¬ 
ΦΟΡΟΣ ΑΝΑΠΤΥΞΗ» (έργο της ΣΑΕ 075/8 με αριθμό 
2012ΣΕ07580228). 

Οι ενδιαφερόμενοι μπορούν να παραλάβουν την προ¬ 
κήρυξη μέχρι και οκτώ (8) ημέρες πριν από την λήξη 
προθεσμίας υποβολής των προσφορών, δηλαδή μέχρι 
τη Δευτέρα 16/07/2012, από την Ειδική Γραμματεία Υδά- 
των του Υ.Π.Ε.Κ.Α., Ιατρίδου 2 και Κηφισίας 124 Τ.Κ. 11526 
Αθήνα (10ος όροφος), εργάσιμες ημέρες και ώρες: 8:00 
π.μ. -15:00 μ.μ. 

Η διακήρυξη εστάλη στην Επίσημη Εφημερίδα των 
ΕΚ στις 08/06/2012. 

Περισσότερα στοιχεία και πληροφορίες για τη διακή¬ 
ρυξη δίνονται από την Ειδική Γ ραμματεία Υδάτων στην 
προαναφερόμενη διεύθυνση. 

Αθήνα, 8 Ιουνίου 2012 

Η Προϊσταμένη Δ/νσης 
ΜΑΡΙΑ ΓΚΙΝΗ 
-♦- 

(5) 

ΝΟΜΟΣ ΚΑΡΔΙΤΣΑΣ 
ΔΗΜΟΣ ΠΑΛΑΜΑ 

Αριθμ. 10069 

1. Ο Δήμος Παλαμά, προκηρύσσει ανοιχτό διαγωνισμό 
για την ανάθεση του έργου «ΑΝΑΚΑΙΝΙΣΗ ΚΤΙΡΙΟΥ ΑΓΡΟ¬ 
ΤΙΚΗΣ ΑΝΑΠΤΥΞΗΣ», με προϋπολογισμό 30.000,00 ΕΥΡΩ. 
Το έργο συντίθεται από τις ακόλουθες κατηγορίες ερ¬ 
γασιών: α) κατηγορία ΟΙΚΟΔΟΜΙΚΑ, με προϋπολογισμό 
4.749,50 ΕΥΡΩ και β) κατηγορία ΗΛΕΚΤΡΟΜΗΧΑΝΟΛΟ- 
ΓΙΚΑ, με προϋπολογισμό 19.613,48 ΕΥΡΩ 

2. Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
Υποχρεώσεων κ,λπ.) από την έδρα της υπηρεσίας, το 
ΔΗΜΟ ΠΑΛΑΜΑ, Β. Παπακυρίτση 4, Παλαμάς, μέχρι την 
28/6/2012, ημέρα Πέμπτη. Η διακήρυξη του έργου έχει 
συνταχθεί κατά το εγκεκριμένο από τον υπουργό ΠΕ- 
ΧΩΔΕ υπόδειγμα τύπου Β. 

Πληροφορίες στο τηλέφωνο 2444350141, ΡΑΧ επικοι¬ 
νωνίας 2444350117, αρμόδιος υπάλληλος για επικοινωνία 
Πέτρου Σωτηρία. 

3. Ο διαγωνισμός θα διεξαχθεί στις 3/7/2012, ημέρα 
Τρίτη, και ώρα 10.00 π.μ. και το σύστημα υποβολής προ¬ 
σφορών είναι το σύστημα προσφοράς με επί μέρους 
ποσοστά έκπτωσης του άρθρου 4, παράγραφος 4β του 
Ν. 1418 και του άρθρου 7 του Π.Δ. 609/1985. 

4. Στο διαγωνισμό γίνονται δεκτοί α) ημεδαποί διαγω- 
νιζόμενοι, μεμονωμένοι ή σε κοινοπραξία, εγγεγραμμένοι 
στο Μ.Ε.ΕΠ, που καλύπτουν και τις κατηγορίες και τις 
τάξεις του έργου, ήτοι τάξη Α1 στην κατηγορία Οικοδο¬ 
μικών και Α1 κατηγορία Ηλεκτρομηχανολογικών, β) αλ¬ 
λοδαποί διαγωνιζόμενοι που αποδεικνύουν ότι κατά την 
τελευταία πενταετία, έχουν εκτελέσει έργα παρόμοια 
(ποιοτικά και ποσοτικά) με το δημοπρατούμενο και γ) Ε¬ 
πιχειρήσεις εγγεγραμμένες στα Νομαρχιακά Μητρώα, 
σύμφωνα με τις διατάξεις του άρθρου 11 της υπουργι¬ 
κής απόφασης Δ17α/04/ΦΝ430/11-10-2001, κατηγορίας 
Οικοδομικών και Ηλεκτρομηχανολογικών. 

5. Για τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 487,26 ΕΥΡΩ και 
ισχύ τουλάχιστον επτά μηνών, μετά την ημέρα διεξαγω¬ 
γής του διαγωνισμού. Ο χρόνος ισχύος των προσφορών 
είναι έξι μήνες. 

6. Το έργο χρηματοδοτείται από ΤΑΚΤΙΚΑ ΕΣΟΔΑ 
ΤΟΥ ΔΗΜΟΥ. 


Προκαταβολή δεν θα χορηγηθεί. 

7. Το αποτέλεσμα της δημοπρασίας θα εγκριθεί από 
το Δήμο Παλαμά. 

Παλαμάς, 5 Ιουνίου 2012 

Ο Δήμαρχος 
ΚΩΝ/ΝΟΣ ΠΑΤΣΙΑΛΗΣ 

-♦- 

( 6 ) 

ΝΟΜΟΣ ΘΕΣΣΑΛΟΝΙΚΗΣ 
ΔΗΜΟΣ ΔΕΛΤΑ 

Αριθμ. Διακ. 13/2012 

Ο Δήμος Δέλτα διακηρύσσει ανοικτό διαγωνισμό 
με σφραγισμένες προσφορές για την «ΠΡΟΜΗΘΕΙΑ 
ΥΓΡΩΝ ΚΑΥΣΙΜΩΝ & ΕΛΑΙΟΛΙΠΑΝΤΙΚΩΝ» (πετρελαίου 
θέρμανσης, πετρελαίου κίνησης, βενζίνης αμόλυβδης 
και ελαιολιπαντικών) για τις ανάγκες του Δήμου Δέλτα 
προϋπολογισμού 455.000,00 € με το Φ.Π.Α. Η διάρκεια 
της σύμβασης θα είναι μέχρι τις 6-02-2013 (Εγκριση 
παροχής εξουσιοδότησης Περ. Κεντρ. Μακεδ. υπ’ αρίθμ. 
111 / 2012 ). 

Η προμήθεια υγρών καυσίμων (πετρελαίου θέρμανσης, 
πετρελαίου κίνησης και βενζίνης αμόλυβδης) θα γίνει με 
κριτήριο κατακύρωσης το μεγαλύτερο ποσοστό έκπτω¬ 
σης σε ακέραιες μονάδες στη μέση τιμή λιανικής πώλη¬ 
σης, όπως αυτές προσδιορίζονται από τη Δ/νση Ανάπτυ¬ 
ξης της Περιφερειακής Ενότητας Θεσσαλονίκης. 

Στα ελαιολιπαντικά θα ισχύει ως κριτήριο ανάθεσης 
η χαμηλότερη τιμή επί του ενδεικτικού προϋπολογι¬ 
σμού. 

Ο Διαγωνισμός θα γίνει την 19/07/2012 ημέρα Πέμπτη 
και ώρα 10.00 π.μ. (λήξη υποβολής προσφορών) στα 
γραφεία του Δήμου Δέλτα στην οδό Ν. Πλαστήρα 13, 
Σίνδος Θεσσαλονίκης, ΤΚ 57400, ενώπιον της αρμόδιας 
Επιτροπής. 

Η εγγύηση συμμετοχής στον διαγωνισμό εκ μέρους 
των διαγωνιζόμενων ορίζεται σε πέντε επί τοις εκατό 
(5%) επί του προϋπολογισμού 455.000,00 €, ήτοι για το 
σύνολο της προμήθειας σε 22.750,00 €. Όταν η προσφο¬ 
ρά αφορά ομάδα των προς προμήθεια ειδών, γίνεται 
δεκτή και στην περίπτωση που η εγγύηση καλύπτει το 
προαναφερθέν ποσοστό 5% όχι επί του συνόλου του 
ενδεικτικού προϋπολογισμού της προμήθειας, αλλά επί 
του μέρους του που αντιστοιχεί στο μέρος των προς 
προμήθεια ειδών που προσφέρονται. Σε αυτή τη περί¬ 
πτωση όμως, η κατακύρωση περιορίζεται για το μέρος 
των προς προμήθεια ειδών που καλύπτεται από την 
εγγύηση. 

Γ ια περισσότερες πληροφορίες, οι ενδιαφερόμενοι 
μπορούν να απευθύνονται κατά τις εργάσιμες ημέρες 
και ώρες στα γραφεία του Δήμου Δέλτα, Πλατεία Δη¬ 
μοκρατίας, Σίνδος Θεσσαλονίκης, ΤΚ 57400, στο τηλέ¬ 
φωνο 2310586-830 ή 840 (εσωτ. 215), οπιείΙ: θ.Ι<Ιθ3θθ9ΐου@ 
άίπΐ03άθΙΐ3·9Γ, Γ ραφείο Προμηθειών (Κιοσέογλου Ευδο¬ 
κία). Τα τεύχη δημοπράτησης θα διατίθενται και ηλε¬ 
κτρονικά από την ιστοσελίδα του Δήμου Δέλτα: ιλλλλλλ 
άίπΐ03άθΙΐ3.9Γ· 

Ο Δήμαρχος 
ΓΕΩΡΓΙΟΣ ΓΛΩΣΣΗΣ 

ΕΝΙΑΙΟΣ ΣΥΝΔΕΣΜΟΣ ΔΙΑΧΕΙΡΙΣΗΣ 
ΑΠΟΡΡΙΜΜΑΤΩΝ ΚΡΗΤΗΣ (ΕΣΔΑΚ) 

Αριθμ. 537 

Ο Ενιαίος Σύνδεσμος Διαχείρισης Απορριμμάτων Κρή¬ 
της (ΕΣΔΑΚ) προκηρύσσει την με ανοικτό διαγωνισμό 
επιλογή Αναδόχου για την παροχή της υπηρεσίας «Δια¬ 
χείριση - Λειτουργία του ΧΥΤΑ Σητείας, περίοδος 2012- 
2013» με σφραγισμένες προσφορές και συμπλήρωση 
τιμολογίου, σύμφωνα με τις διατάξεις του Π.Δ. 60/2007, 
Π.Δ. 28/80 και του Δ.Κ.Κ. Η ανάθεση της υπηρεσίας θα 
γίνει στον υποψήφιο που θα υποβάλει την πλέον συμ- 
φέρουσα από τεχνικοοικονομική άποψη προσφορά. 

Αντικείμενο της παρούσας εργολαβίας αποτελεί η 
λειτουργία του ΧΥΤΑ Σητείας για 22.000 τόνους εισερ¬ 
χόμενων σύμμεικτων απορριμμάτων. Η χρονική περίο¬ 
δος που θα απαιτηθεί για την διαχείριση των ανωτέρω 
ποσοτήτων, εκτιμάται σε 2 έτη. Σύμφωνα με το άρθρο 
31 της οδηγίας 2004/18/ΕΚ και την παρ. 4β του άρθρου 
25 του ΠΔ 60/2007, η Αναθέτουσα Αρχή μπορεί να συ¬ 
νάψει συμπληρωματική σύμβαση με τον ίδιο ανάδοχο 
της αρχικής σύμβασης, η οποία θα αφορά επανάληψη 
παρόμοιων υπηρεσιών της αρχικής σύμβασης, σύμφωνα 
με τα τεύχη δημοπράτησης του παρόντος διαγωνισμού, 
μέχρι ποσότητας 33.000 τόνων απορριμμάτων. 

Η αμοιβή του αναδόχου για την παροχή της υπηρεσίας 
θα είναι ανά τόνο απορριμμάτων που οδηγείται στον 
ΧΥΤΑ και δεν μπορεί να υπερβεί τα 29,00 ευρώ ανά 
τόνο πλέον ΦΠΑ. 

Ο εκτιμώμενος προϋπολογισμός ανέρχεται σε 
638.000,00 ευρώ πλέον ΦΠΑ, ενώ σε περίπτωση άσκη¬ 
σης του δικαιώματος προαίρεσης ανέρχεται σε 957.000 
ευρώ πλέον ΦΠΑ. Ο προϋπολογισμός καλύπτεται από 
τους εξυπηρετούμενους Δήμους 

Ο Διαγωνισμός θα γίνει την 23/07/2012 ημέρα Δευ¬ 
τέρα και ώρα 10 π.μ. (λήξη προσφορών) στα γραφεία 
του ΕΣΔΑΚ, Αρχιεπ. Μακαρίου 22 και Σκουλάδων (3ος 
όροφος) - 71202 Ηράκλειο. 

Στο διαγωνισμό δικαιούνται να συμμετέχουν φυσικά 
ή νομικά πρόσωπα, αυτοτελώς ή σε κοινοπραξία της 
ημεδαπής ή της αλλοδαπής που ασχολούνται με την 
παροχή υπηρεσιών διάθεσης αποβλήτων (κατηγορία 16 
του Παραρτήματος ΙΙΑ της οδηγίας 2004/18/ΕΚ, αριθμοί 
αναφοράς ΟΡ\/ 90513100 και 90513200) και είναι εγγε¬ 
γραμμένοι στα Επαγγελματικά ή Εμπορικά Μητρώα και 
στους επίσημους καταλόγους εγκεκριμένων παροχών 
υπηρεσιών του κράτους εγκατάστασής τους. Εφ’ όσον 
δεν παρέχονται από τα Επαγγελματικά ή Εμπορικά Μη¬ 
τρώα βεβαιώσεις για την άσκηση της συγκεκριμένης 
δραστηριότητας, οι διαγωνιζόμενοι θα πρέπει να προ¬ 
σκομίσουν ένορκη δήλωση ενώπιον συμβολαιογράφου 
για την άσκησή της. 

Σε περίπτωση Ενώσεων ή Κοινοπραξιών, δεν απαι¬ 
τείται να έχουν λάβει συγκεκριμένη νομική μορφή 
προκειμένου να υποβάλουν προσφορά. Τα μέλη της 
Ένωσης ή της Κοινοπραξίας ευθύνονται έκαστο έναντι 
της Αναθέτουσας Αρχής, αλληλεγγύως και εις ολόκλη¬ 
ρο για την εκτέλεση του έργου. Σε περίπτωση που η 
παρούσα εργασία ανατεθεί σε ένωση, η αναθέτουσα 
αρχή δύναται να ζητήσει από την ένωση να συστήσει 
Κοινοπραξία. 

Κάθε διαγωνιζόμενος οφείλει επί ποινή αποκλεισμού 
να διαθέτει χρηματοδοτική ικανότητα τουλάχιστον 


200.000 ευρώ, καθώς και εμπειρία σε λειτουργία ΧΥΤΑ. 
Κατ’ ελάχιστον πρέπει να έχει εν ενεργεία ή να έχει 
ολοκληρώσει την τελευταία τριετία (2009-2010-2011) 
τουλάχιστον μια σύμβαση λειτουργίας ΧΥΤΑ δυναμικό¬ 
τητας μεγαλύτερης ή ίσης των 11.000 τόνων ανά έτος. 
Επίσης τίθενται απαιτήσεις για την ομάδα έργου και 
τον κινητό εξοπλισμό οι οποίες αξιολογούνται. 

Η εγγύηση συμμετοχής ορίζεται σε 2% επί του προϋ¬ 
πολογισμού χωρίς το ΦΠΑ (ήτοι 12.760,00 ευρώ) η οποία 
συνίσταται είτε σε εγγυητικές επιστολές τραπεζών που 
λειτουργούν νόμιμα στην Ελλάδα ή σε οποιοδήποτε 
κράτος - μέλος της Ευρωπαϊκής Ένωσης, του Ε.Ο.Χ,. ή 
του Π.Ο.Ε., είτε σε σύσταση παρακαταθήκης αντίστοιχου 
ποσού ή χρεογράφων αντίστοιχης αξίας στο Τ.Π.Δ. 

Οι εγγυητικές επιστολές συμμετοχής θα απευθύνο¬ 
νται στον Ενιαίο Σύνδεσμο Διαχείρισης Απορριμμάτων 
Κρήτης (ΕΣΔΑΚ) και πρέπει να έχουν διάρκεια ισχύος 
τουλάχιστον εκατόν είκοσι (120) ημερών από την ημερο¬ 
μηνία λήξης της προθεσμίας υποβολής προσφορών. 

Τα τεύχη που συνοδεύουν την Διακήρυξη διατίθενται 
από την έδρα του ΕΣΔΑΚ, Αρχ. Μακαρίου 22 και Σκου¬ 
λάδων, κατά τις εργάσιμες ημέρες και ώρες, με την κα¬ 
ταβολή ποσού 20 ευρώ. Πληροφορίες Μαρκομανωλάκη 
Άννα τηλ. 2810-361610, φαξ 2810-361620. 

Οι ενδιαφερόμενοι μπορούν να παραλαμβάνουν τα πα¬ 
ραπάνω τεύχη με την καταβολή του αντιτίμου, είτε αυ¬ 
τοπροσώπως, είτε με εξουσιοδοτημένο εκπρόσωπο, είτε 
με εξουσιοδοτημένο ταχυμεταφορέα, κατόπιν υποβολής 
εγγράφου αιτήματος, όπου αναφέρονται τα στοιχεία 
του εξουσιοδοτούμενου (ονοματεπώνυμο, ΑΔΤ) καθώς 
και τα στοιχεία επικοινωνίας του ενδιαφερομένου. 

Η προθεσμία παραλαβής των αιτήσεων για την χορή¬ 
γηση των τευχών δημοπράτησης, ορίζεται σε δεκαπέντε 
(15) πλήρεις ημερολογιακές ημέρες πριν την ημερομηνία 
διεξαγωγής του διαγωνισμού, ήτοι μέχρι 07/07/2012, ώρα 
14.00. Ο ΕΣΔΑΚ υποχρεούται να παραδώσει τα τεύχη 
του διαγωνισμού στους ενδιαφερομένους εντός έξι (6) 
ημερών από την ημερομηνία παραλαβής της αίτησης 
και καταβολής του αντιτίμου. 

Στην περίπτωση παραλαβής της διακήρυξης μέσω 
ιδιωτικού ταχυδρομείου (οουπβι·), ο Σύνδεσμος δεν έχει 
καμία απολύτως ευθύνη για την έγκαιρη και σωστή 
παράδοση της διακήρυξης. 

Οι παραλήπτες της διακήρυξης θα πρέπει να συμπλη¬ 
ρώνουν σχετικό έντυπο με τα στοιχεία των ενδιαφε¬ 
ρομένων (όπως επωνυμία, διεύθυνση, τηλέφωνο, φαξ, 
διεύθυνση ηλεκτρονικού ταχυδρομείου), έτσι ώστε ο 
Σύνδεσμος να έχει στη διάθεσή του πλήρη κατάλογο 
όσων παρέλαβαν τη διακήρυξη, για την περίπτωση που 
θα ήθελε να τους αποστείλει τυχόν συμπληρωματικά 
έγγραφα ή διευκρινίσεις επ’ αυτής. 

Οι παραλήπτες της διακήρυξης υποχρεούνται άμεσα 
να την ελέγξουν από άποψη πληρότητας σύμφωνα με 
τον πίνα περιεχομένων και τον συνολικό αριθμό σελίδων 
και εφόσον διαπιστώσουν οποιαδήποτε παράλειψη να 
το γνωρίσουν εγγράφως και να ζητήσουν νέο πλήρες 
αντίγραφο. 

Προσφυγές κατά της νομιμότητας του διαγωνισμού 
με το αιτιολογικό της μη πληρότητας του παραληφθέ- 
ντος αντιγράφου της διακήρυξης θα απορρίπτονται ως 
απαράδεκτες. 

Επίσημη γλώσσα της διαδικασίας είναι η ελληνική. 




ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 

Η προκήρυξη του διαγωνισμού έχει αποσταλεί στην 
Επίσημη Εφημερίδα της Ευρωπαϊκής Ένωσης την 
30/05/2010 και δημοσιεύθηκε την 01/06/2012 με κωδικό 
2012/8 103-172816. 

Ηράκλειο, 1 Ιουνίου 2012 

Ο Πρόεδρος 
ΓΙΑΝΝΗΣ ΚΟΥΡΑΚΗΣ 
-♦- 

( 8 ) 

ΦΟΡΕΑΣ ΔΙΑΧΕΙΡΙΣΗΣ 
ΛΙΜΝΟΘΑΛΑΣΣΑ ΜΕΣΟΛΟΓΓΙΟΥ 

Αριθμ. 4049 

Ο Φορέας Διαχείρισης Λιμνοθάλασσας Μεσολογγίου 
προκηρύσσει ανοικτό διεθνή διαγωνισμό για την επιλογή 
αναδόχου/ων των τμημάτων του υποέργου 3: «ΚΑΤΑ¬ 
ΓΡΑΦΗ ΚΑΙ ΠΑΡΑΚΟΛΟΥΘΗΣΗ ΤΩΝ ΤΥΠΩΝ ΟΙΚΟΤΟΠΩΝ 
ΚΑΙ ΤΩΝ ΕΙΔΩΝ ΧΛΩΡΙΔΑΣ ΚΑΙ ΠΑΝΙΔΑΣ ΤΩΝ ΟΔΗΓΙΩΝ 
92/43 ΚΑΙ 79/409». Το έργο χρηματοδοτείται από εθνι¬ 
κούς πόρους και την Ευρωπαϊκή Ένωση στο πλαίσιο του 
ΕΣΠΑ 2007-2013 και ειδικότερα από το ΕΤΠΑ και είναι 
ενταγμένο στον Αξονα προτεραιότητας 9 - «Προστασία 
φυσικού περιβάλλοντος και βιοποικιλότητας» του Επι¬ 
χειρησιακού Προγράμματος «Περιβάλλον και Αειφόρος 
Ανάπτυξη». 

Διάρκεια τουΈργου: 24 μήνες από την υπογραφή της 
Σύμβασης για κάθε τμήμα. 

Προϋπολογισμός: 400.000 ΕΥΡΩ (συμπεριλαμβανομέ¬ 
νου του ΦΠΑ) που κατανέμεται κατά τμήμα: 

Τμήμα 1. Εποπτεία και αξιολόγηση της κατάστασης 
διατήρησης ειδών ορνιθοπανίδας στην περιοχή αρμο¬ 
διότητας του Φορέα Διαχείρισης Λιμνοθάλασσας Με¬ 
σολογγίου 110.000 €. 

Τμήμα 2. Εποπτεία και αξιολόγηση της κατάστασης 
διατήρησης οικοτόπων και ειδών χλωρίδας και πανίδας 
κοινοτικού ενδιαφέροντος στην περιοχή αρμοδιότητας 
του Φορέα Διαχείρισης λιμνοθάλασσας Μεσολογγίου 
140.000 €. 

Τμήμα 3. Εποπτεία και αξιολόγηση της κατάστασης 
λιμνοθαλάσσιων, λιμναίων και ποτάμιων συστημάτων 
στην περιοχή αρμοδιότητας του Φορέα Διαχείρισης 
λιμνοθάλασσας Μεσολογγίου 150.000 €. 

Κριτήριο κατακύρωσης για το παραπάνω έργο είναι η 
πλέον συμφέρουσα από οικονομική άποψη προσφορά. 

Η συμμετοχή στον διαγωνισμό είναι ανοιχτή και ελεύ¬ 
θερη, χωρίς περιορισμό στον αριθμό των υποψηφίων 
αναδοχών και σε όσους πληρούν τις νομικές, οικονομι¬ 
κές, τεχνικές, ποιοτικές και ουσιαστικές προϋποθέσεις 
που προβλέπονται από τη διακήρυξη και τη σχετική 
Νομοθεσία και διαθέτουν αποδεδειγμένα την απαιτού- 
μενη επαγγελματική εμπειρία, επάρκεια και υποδομές 
για την ανάπτυξη και ολοκλήρωση του έργου. 

Οι γενικοί και ειδικοί όροι του διαγωνισμού περιγρά- 
φονται αναλυτικά στο τεύχος της Διακήρυξης. Επίσης 
όλα τα σχετικά έγγραφα μπορούν να ανακτηθούν μέσω 
διαδικτύου από τον Διαδικτυακό Τόπο νννννν.ΐάΙπίθε.ρΓ 

Ημερομηνία υποβολής των προσφορών ορίζεται η 
23η Ιουλίου 2012, ημέρα Δευτέρα και ώρα 14:30 και διε¬ 
νέργειας του διαγωνισμού ορίζεται η 23η Ιουλίου 2012, 
ημέρα Δευτέρα και ώρα 15:30, στα γραφεία του Φορέα 
Διαχείρισης Λιμνοθάλασσας Μεσολογγίου, Ανατολικά 
Γεφύρια Αιτωλικού. 


Προσφορές που θα υποβληθούν μετά την παραπάνω 
ημερομηνία και ώρα είναι εκπρόθεσμες, δεν παραλαμ- 
βάνονται ούτε αξιολογούνται, αλλά επιστρέφονται. 

Αιτωλικό, 8 Ιουνίου 2012 

Ο Πρόεδρος Δ.Σ. 

ΝΙΚΟΣ ΑΝΑΓΝΟΠΟΥΛΟΣ 

- ♦ - 

Ο) 

ΝΟΜΟΣ ΑΤΤΙΚΗΣ 

ΔΗΜΟΣ ΠΑΙΑΝΙΑΣ 

Αριθμ. 8375 

Ο Δήμος Παιανίας προκηρύσσει ανοικτό μειοδοτικό 
διαγωνισμό, για την προμήθεια «Συντήρηση & Επισκευή 
Μεταφορικών Μέσων 2012», Π.Υ. 200.000,00 με Φ.Π.Α., με 
σφραγισμένες προσφορές και με κριτήριο κατακύρωσης 
την φθηνότερη τιμή για τις εργασίες επισκευής οχημά¬ 
των και το μεγαλύτερο ποσοστό έκπτωσης σε ακέραιες 
μονάδες στις τιμές των ανταλλακτικών των οχημάτων 
της αριθμ. 10/12 μελέτης του Δήμου. 

Προσφορές γίνονται δεκτές την 5η Ιουλίου 2012, ημέρα 
Πέμπτη και ώρα 10:30, στο Δημοτικό Κατάστημα του 
Δήμου, από την αρμόδια Επιτροπή. 

Στο διαγωνισμό γίνονται δεκτοί όσοι διαθέτουν τα 
προσόντα και δικαιολογητικά συμμετοχής σε διαγωνι¬ 
σμό δημοτικών προμηθειών (φυσικά ή νομικά πρόσωπα - 
ημεδαπά ή αλλοδαπά, συνεταιρισμοί ή ενώσεις προμη¬ 
θευτών που υποβάλλουν κοινή προσφορά), γραμμένοι 
στα αντίστοιχα επιμελητήρια. 

Η εγγύηση συμμετοχή στο διαγωνισμό ορίζεται ίση με 
5% επί του ποσού του ενδεικτικού προϋπολογισμού της 
κάθε ομάδας ομοειδών εργασιών που θα προσφέρει ο 
διαγωνιζόμενος, χωρίς το Φ.Π.Α. 

Περισσότερες πληροφορίες δίδονται στα γραφεία 
του Δήμου, όλες τις εργάσιμες ημέρες και ώρες (τηλ. 
213 20.30.755). 

Παιανία, 6 Ιουνίου 2012 

Ο Δήμαρχος 

ΔΗΜΗΤΡΗΣ Γ. ΔΑΒΑΡΗΣ 

- ♦ - 

( 10 ) 

ΝΟΜΟΣ ΑΤΤΙΚΗΣ 

ΔΗΜΟΣ ΣΠΕΤΣΩΝ 

Αριθμ. 2077 

Ο Δήμος Σπετσών διακηρύσσει ότι εκτίθεται σε 
ανοικτό μειοδοτικό διαγωνισμό με σφραγισμένες προ¬ 
σφορές και κριτήριο την χαμηλότερη τιμή σύμφωνα 
με τις διατάξεις: α) της Υ.Α. 11389/1993 ΕΚΠΟΤΑ, β) του 
Ν. 3463/2006 ΔΚΚ, γ) του Π.Δ. 394/1996, δ) του ΠΔ 370/95 
όπως τροποποιήθηκαν από τα Π.Δ. 105/2000 και 57/2000, 
ε) του Π.Δ. 59/07, ζ) του Ν. 2741/99, η προμήθεια νερού 
στη νήσο Σπετσών, βάσει του συνταχθέντος προϋπολο¬ 
γισμού και τεχνικών προδιαγραφών της μελέτης. 

• Ο συνολικός προϋπολογισμός της προμήθειας, είναι 
240.000 € χωρίς ΦΠΑ. 

• Ο Διαγωνισμός θα διενεργηθεί την 24η Ιουλίου 2012 
ημέρα Τρίτη στο Δημοτικό Κατάστημα του Δήμου Σπε¬ 
τσών και από ώρα 10.00 π.μ. έως 11.00 π.μ., από την 
αρμόδια επιτροπή του Δήμου. 

• Οι ενδιαφερόμενοι μπορούν να πάρουν τα παραπάνω 
τεύχη, από την ημερομηνία δημοσίευσης της περίληψης 

της διακήρυξης, από το τεχνικό γραφείο του Δημοτικού 
καταστήματος σε εργάσιμες μέρες και ώρες. 

• Στον Διαγωνισμό γίνονται δεκτοί: α) τα φυσικά 
πρόσωπα (Ελληνες ή αλλοδαποί πολίτες), β) τα νομικά 
πρόσωπα (ημεδαπά ή αλλοδαπά), γ) συνεταιρισμοί και 
δ) ενώσεις προμηθευτών που υποβάλλουν κοινή προ¬ 
σφορά με τους περιορισμούς του άρθ. 8 της απόφασης 
11389/93 του ΥΠ. ΕΣ. (νυν ΥΠ.ΕΘ.Α.Η.Δ.), σύμφωνα με το 
αρθ. 2 της διακήρυξης. 

• Η εγγύηση για την συμμετοχή στον διαγωνισμό 
ορίζεται σε ποσοστό 5% επί της συνολκής προϋπολο- 
γηθείσας δαπάνης ήτοι 12.000 €, σύμφωνα με το άρθ. 
12 της διακήρυξης και με χρόνο λήξης τουλάχιστον 120 
ημέρες. 

Ο παραπάνω διαγωνισμός προμήθειας νερού θα διεξα- 
χθεί σύμφωνα με τα αναφερόμενα στα τεύχη δημοπρά- 
τησης της μελέτης και της υπ’ αριθμ. 18/2012 απόφασης 
της οικονομικής επιτροπής του Δ. Σπετσών. 

Σπέτσες 1 Ιουνίου 2012 

Ο Δήμαρχος 

ΠΑΝΑΓΙΩΤΗΣ Κ. ΛΥΡΑΚΗΣ 

-♦- 

( 11 ) 

ΕΛΛΗΝΙΚΗ ΡΑΔΙΟΦΩΝΙΑ ΤΗΛΕΟΡΑΣΗ 
Αριθμ. Διακ. 1487/2012 

ΑΝΑΘΕΤΟΥΣΑ ΑΡΧΗ: «ΕΛΛΗΝΙΚΗ ΡΑΔΙΟΦΩΝΙΑ ΤΗΛΕ¬ 
ΟΡΑΣΗ» ή «ΕΡΤ ΑΕ». 

2. ΤΑΧ. Δ/ΝΣΗ: ΕΛΛΗΝΙΚΗ ΡΑΔΙΟΦΩΝΙΑ ΤΗΛΕΟΡΑΣΗ ΑΕ. 

ΜΕΣΟΓΕΙΩΝ 432 (Γυάλινο Κτίριο) - ΑΓ. ΠΑΡΑΣΚΕΥΗ 

Τ.Κ 153 42 ΕΛΛΑΔΑ. 

ΑΡΜΟΔΙΟΣ: Γ. ΒΑΛΚΑΝΑΣ 

ΤΗΛ. 210 6075745 ΕΑΧ 210 6075743 

3. ΔΙΕΞΑΓΩΓΗ ΔΙΑΓΩΝΙΣΜΟΥ: ΑΝΟΙΚΤΗ ΔΙΑΔΙΚΑΣΙΑ 
ΜΕ ΚΡΙΤΗΡΙΟ ΚΑΤΑΚΥΡΩΣΗΣ ΤΗΝ ΠΛΕΟΝ ΟΙΚΟΝΟΜΙΚΑ 
ΣΥΜΦΕΡΟΥΣΑ ΠΡΟΣΦΟΡΑ. 

4. Α) ΤΟΠΟΣ ΠΑΡΑΔΟΣΗΣ ΠΡΟΣΦΟΡΩΝ: ως ανωτέρω 2. 

Β) ΑΝΤΙΚΕΙΜΕΝΟ ΔΙΑΓΩΝΙΣΜΟΥ: Ανάδειξη παρόχου 

υπηρεσιών κινητής τηλεφωνίας. 

Γ) ΠΡΟΫΠΟΛΟΓΙΣΜΟΣ ΔΑΠΑΝΗΣ: 220.000,00 ευρώ 
πλέον Φ.Π.Α ετησίως. 

5. ΔΙΑΡΚΕΙΑ ΣΥΜΒΑΣΗΣ: 2 (δύο) έτη με δικαίωμα πα¬ 
ράτασης για ένα ακόμη έτος. 

6. ΧΡΟΝΟΣ ΛΗΞΗΣ ΑΠΟΔΟΧΗΣ ΠΡΟΣΦΟΡΩΝ: 
01.08.2012 

7. ΓΛΩΣΣΑ ΣΥΝΤΑΞΗΣ ΤΩΝ ΠΡΟΣΦΟΡΩΝ: Η προσφορά 
πρέπει απαραίτητα να είναι στην Ελληνική γλώσσα. 
Η τεχνική προσφορά δύναται να υποβληθεί και στην 
Αγγλική γλώσσα. 

8. ΕΓΓΥΗΤΙΚΗ ΕΠΙΣΤΟΛΗ ΣΥΜΜΕΤΟΧΗΣ: για τη συμ¬ 
μετοχή στο διαγωνισμό απαιτείται η προσκόμιση εγγυ¬ 
ητικής επιστολής ποσού 22.000,00 ευρώ. 

9. ΔΙΑΚΗΡΥΞΗ: Διανέμεται στη δ/νση του ανωτέρω 2, 
έναντι τιμήματος 20,00 ευρώ συμπ. Φ.Π.Α. 

10. Η περίληψη της διακήρυξης εστάλη στην Επί¬ 
σημη Εφημερίδα των Ευρωπαϊκών Κοινοτήτων την 
07/06/2012. 

Ο Γ ενικός Δ/ντής Διοικητικών 
και Οικονομικών Υπηρεσιών 

Ε. ΛΟΥΡΙΔΑΣ 


( 12 ) 

ΝΟΜΟΣ ΑΤΤΙΚΗΣ 
ΔΗΜΟΣ ΜΕΓΑΡΕΩΝ 

Αριθμ. 12470 

Ο Δήμος Μεγαρέων προκηρύσσει πρόχειρο μειοδο¬ 
τικό διαγωνισμό για την «ΠΡΟΜΗΘΕΙΑ ΓΑΛΑΚΤΟΣ ΓΙΑ 
ΤΟ ΕΡΓΑΤΟΤΕΧΝΙΚΟ ΠΡΟΣΩΠΙΚΟ ΤΟΥ ΔΗΜΟΥ ΓΙΑ ΤΟ 
ΕΤΟΣ 2012» με σφραγισμένες προσφορές και με κριτήριο 
κατακύρωσης το μεγαλύτερο ποσοστό έκπτωσης στις 
προσφερόμενες τιμές, σύμφωνα με τις διατάξεις των άρ¬ 
θρων 41-45 της αριθμ. 11389/1993 απόφασης του Υπουρ¬ 
γού Εσωτερικών, Δημόσιας Διοίκησης και Αποκέντρωσης 
(Ε.Κ.Π.Ο.Τ.Α.). Η προμήθεια και τοποθέτηση καθισμάτων 
είναι προϋπολογισμού 37.220,00 ευρώ (με Φ.Π.Α. 13%). 

Η δημοπρασία θα γίνει στο Δημοτικό Κατάστημα 
στις 25-6-2012 ημέρα Δευτέρα και ώρα 10:00 έως 10:30 
(λήξη παράδοσης προσφορών) ενώπιον της Επιτροπής 
διεξαγωγής διαγωνισμού προμηθειών έτους 2012. Στην 
δημοπρασία γίνονται δεκτοί 

Έλληνες και αλλοδαποί προμηθευτές. 

β. Ημεδαπά και αλλοδαπά Νομικά Πρόσωπα. 

γ. Συνεταιρισμοί. 

δ. Ενώσεις προμηθευτών που υποβάλλουν κοινή προ¬ 
σφορά. 

2. Όσοι συμμετέχουν οφείλουν να αποδείξουν με στοι¬ 
χεία: 

α. Τη φερεγγυότητά τους. 

β. Την επαγγελματική τους αξιοπιστία. 

γ. Τη χρηματοπιστωτική και οικονομική τους κατά¬ 
σταση. 

δ. Τις τεχνικές τους δυνατότητες. 

Η εγγύηση συμμετοχής εκδίδεται υπέρ του συμμετέ¬ 
χοντας για ποσό που αντιστοιχεί σε ποσοστό 5% με το 
Φ.Π.Α. επί της συνολικής προϋπολογισθείσης δαπάνης. 

Προσφορά της οποίας η εγγύηση δεν καλύπτει την 
προβλεπόμενη κατά τα ανωτέρω αξία, μπορεί να γίνει 
δεκτή, εφόσον η εγγύηση υπολείπεται μέχρι ποσοστό 
5% της συνολικής προϋπολογισθείσης δαπάνης. 

Η εγγύηση συμμετοχής που αφορά τον προμηθευτή 
στον οποίο κατακυρώθηκε η προμήθεια, επιστρέφεται 
μετά την κατάθεση της προβλεπόμενης εγγύησης κα¬ 
λής εκτέλεσης και μέσα σε πέντε (5) ημέρες από την 
υπογραφή της σύμβασης. Στους υπόλοιπους συμμε- 
τέχοντες επιστρέφονται εντός πέντε (5) ημερών από 
την ημερομηνία ανακοίνωσης της κατακύρωσης του 
διαγωνισμού. 

Οι ενδιαφερόμενοι μπορούν να λάβουν γνώση των 
στοιχείων του διαγωνισμού και των τεχνικών προδια¬ 
γραφών όλες τις εργάσιμες ημέρες και ώρες στα γρα¬ 
φεία της Τ.Υ. του Δήμου Μεγάρων (Τηλ.: 22960-82871). 

Μέγαρα, 6 Ιουνίου 2012 

Ο Δήμαρχος 
ΙΩΑΝΝΗΣ ΜΑΡΙΝΑΚΗΣ 

-♦- 

(13) 

ΝΟΜΟΣ ΑΤΤΙΚΗΣ 
ΔΗΜΟΣ ΜΕΓΑΡΕΩΝ 

Αριθμ. 12471/6-6-2012 

Ο Δήμος Μεγαρέων διακηρύσσει ότι: 

Εκτίθεται σε πρόχειρο διαγωνισμό με σφραγισμένες 
προσφορές, με ενιαίο ποσοστό έκπτωσης σε ακέραιες 

μονάδες επί τις εκατό (%) επί του προϋπολογισμού της 
μελέτης της υπηρεσίας, η εκτέλεση του έργου με τίτλο 
«ΚΑΤΑΣΚΕΥΗ ΧΩΡΟΥ ΣΤΑΘΜΕΥΣΗΣ ΣΤΟ ΧΩΡΟ ΤΟΥ 
ΟΣΕ», σύμφωνα με τις διατάξεις του Ν. 1418/84 περί «Δη¬ 
μοσίων έργων και ρυθμίσεων συναφών θεμάτων» όπως 
τροποποιήθηκε από το τον Ν. 2229/94 και του Ν. 3263/04, 
του εκτελεστικού του Π.Δ. 609/85 όπως τροποποιήθηκε 
με το Ν. 3263/04, του Π.Δ. 323/89, του Π.Δ. 23/93, του 
Ν. 2372/96, του Ν.2940/01 πλην της παρ. 1 του άρθρου 
5, του 3212/03 πλην της παραγράφου 1 του άρθρου 15 
και του Ν. 3263/04 πρ/σμού δαπάνης δημοπρατούμενων 
εργασιών ποσού 73.800,00 € με Φ.Π.Α. 

Ο πρόχειρος Διαγωνισμός θα γίνει την 22-6-2012 ημέ¬ 
ρα Παρασκευή και ώρα 10:00 στην αίθουσα του Δ.Σ/λίου 
ενώπιον της αρμόδιας επιτροπής. Το έργο χρηματο¬ 
δοτείται από Πιστώσεις του Προγράμματος Δημοσίων 

Επενδύσεων (αριθ. ενάρ. έργου.) και υπόκειται 

στις κρατήσεις που προβλέπονται για τα έργα αυτά, 
περιλαμβανομένης και της κράτησης 6%ο του άρθρου 27 
παρ. 34-37 του Ν. 2166/93 (Φ.Ε.Κ. 137 Α'/24-8-93). 

Δικαίωμα συμμετοχής στον πρόχειρο διαγωνισμό 
έχουν Μεμονωμένες εργοληπτικές επιχειρήσεις: 

Εγγεγραμμένες στο Μητρώο Εργοληπτικών Επιχει¬ 
ρήσεων (Μ.Ε.ΕΠ.) που τηρείται στη Γ.Γ.Δ.Ε. του Υ.ΠΕ. 
ΧΩ.Δ.Ε., εφόσον ανήκουν στην Α1 τάξη και Άνω για έργα 
κατηγορίας Οδοποιίας Κάθε Εργοληπτική Επιχείρηση 
που συμμετέχει στη δημοπρασία, μεμονωμένα ή ως μέ¬ 
λος Κοινοπραξίας, οφείλει να αποδείξει ότι πληροί τις 
απαιτήσεις του άρθρου 21 και ότι διαθέτει τα προσόντα 
του άρθρου 22, προσκομίζοντας τα δικαιολογητικά που 
αναφέρονται στην λεπτομερή διακήρυξη. Για την έγκυ¬ 
ρη συμμετοχή στο διαγωνισμό κατατίθενται από τους 
διαγωνιζόμενους, κατά τους όρους του άρθρου 24 του 
Ν. 3669/08 (ΚΔΕ), εγγυητικές επιστολές συμμετοχής, 
που ανέρχονται σε ποσοστό 2% επί του προϋπολογι¬ 
σμού της υπηρεσίας, χωρίς αναθεώρηση και Φ.Π.Α. ήτοι 
στο ποσό των 1.200,00 ΕΥΡΩ. Οι εγγυητικές επιστολές 
απευθύνονται είτε στην υπηρεσία που διεξάγει το δια¬ 
γωνισμό, είτε στο φορέα κατασκευής, είτε στον κύριο 
του έργου (όπως οι υπηρεσίες και φορείς αναφέρονται 
στις παρ. 1.1,1,2 και 1.3 της παρούσας) και σε περίπτωση 
διαγωνιζόμενης κοινοπραξίας πρέπει να είναι κοινές 
υπέρ όλων των μελών της. Οι εγγυητικές επιστολές 
συμμετοχής δεν γίνονται δεκτές, αν έχουν χρόνο ισχύος 
μικρότερο των έξι (6) μηνών και 30 ημερών, από την 
ημερομηνία δημοπράτησης (άρθρο 24 παρ. 2 και 3 του 
Ν. 3669/08 (ΚΔΕ) 

Η Προθεσμία εκτέλεσης του έργου ορίζεται σε τρεις 
(3) ημερολογιακούς μήνες αρχομένη από την υπογραφή 
της σύμβασης. Όλα τα σχετικά της μελέτης βρίσκονται 
στα γραφεία της Τεχνικής Υπηρεσίας του Δήμου Με¬ 
γάρων οδός 28ης Οκτωβρίου και Συλλημβρίας, Μέγαρα, 
όπου οι ενδιαφερόμενοι μπορούν στις εργάσιμες ημέρες 
και ώρες να λάβουν γνώση (τηλ. 22960-81034-81042). 

Μέγαρα, 6 Ιουνίου 2012 

Ο Δήμαρχος 
ΙΩΑΝΝΗΣ ΜΑΡΙΝΑΚΗΣ 

-♦- 

(14) 

ΤΕΧΝΟΛΟΓΙΚΟ ΕΚΠΑΙΔΕΥΤΙΚΟ ΙΔΡΥΜΑ ΣΕΡΡΩΝ 

ΤΕΙ ΣΕΡΡΩΝ 

Το Τεχνολογικό Εκπαιδευτικό Ίδρυμα (Τ.Ε.Ι.) Σερρών 
ανακοινώνει ότι προκηρύσσει σύμφωνα με τους όρους 


της υπ’ αριθμ. 06/2012 διακήρυξης, δημόσιο πλειοδοτικό 
διαγωνισμό με σφραγισμένες προσφορές για την μίσθω¬ 
ση και εκμετάλλευση του κυλικείου του Τ.Ε.Ι. Σερρών. 

Η διάρκεια της μίσθωσης και παραχώρησης της εκμε¬ 
τάλλευσης του Κυλικείου του Τ.Ε.Ι. ορίζεται σε δύο (2) 
έτη με δικαίωμα ανανέωσης για ένα (1) έτος ακόμη. 

Κριτήριο αξιολόγησης: Το μεγαλύτερο προσφερόμενο 
μηνιαίο μίσθωμα με ανώτατη τιμή τις τέσσερες χιλιά¬ 
δες ευρώ (4.000,00€) συνεκτιμωμένων και των λοιπών 
κριτηρίων που αναφέρονται στη διακήρυξη. 

Ελάχιστο προσφερόμενο μηνιαίο μίσθωμα 2.500,00€. 

Δικαίωμα συμμετοχής στο διαγωνισμό έχουν όλα τα 
φυσικά ή νομικά πρόσωπα οποιοσδήποτε νομικής μορ¬ 
φής ημεδαπά ή αλλοδαπά. 

Ημερομηνία λήξης υποβολής των προσφορών η 26η 
Ιουνίου 2012 για όσους ενδιαφερομένους αποστείλουν 
προσφορά με οποιονδήποτε τρόπο, και η 27η Ιουνίου 
2012 και ώρα 11.00 π.μ. για όσους καταθέσουν προσφορά 
με τα δικαιολογητικά που ζητούνται. 

Ημερομηνία αποσφράγισης των προσφορών η 27η 
Ιουνίου 2012 ημέρα Τετάρτη και ώρα 11.00 π.μ. 

Κατά τα λοιπά, ο διαγωνισμός θα γίνει σύμφωνα με 
την παραπάνω διακήρυξη. 

Πληροφορίες και διακήρυξη δίδονται από το Τμήμα 
Μισθοδοσίας, Αποζημιώσεων, Προμηθειών και Περιου¬ 
σίας του Τ.Ε.Ι., Τέρμα Μαγνησίας - Σέρρες 62124 (τηλ. 
23210-49106) κάθε ημέρα κατά τις εργάσιμες ημέρες 
και ώρες. 

Η διακήρυξη είναι επίσης διαθέσιμη στην ιστοσελίδα 
του Τ.Ε.Ι. Σερρών στη Διεύθυνση: νννννν.ίθίδθΓ.ρΓ 

Ο Αντιπρόεδρο 

Οικονομικού Προγραμματισμού και Ανάπτυξης 

ΔΗΜΗΤΡΙΟΣ ΙΩΑΝΝΙΔΗΣ 

-♦- 

(15) 

ΟΡΓΑΝΙΣΜΟΣ ΛΙΜΕΝΟΣ ΠΕΙΡΑΙΩΣ Α.Ε. 

ΟΛΠ 

Αριθμ. Διακ. 16/2012 

Ο Οργανισμός Λιμένος Πειραιώς Α.Ε. διενεργεί δημό¬ 
σιο διεθνή ανοικτό διαγωνισμό με σφραγισμένες προ¬ 
σφορές για την προμήθεια 3.750.000 λίτρων πετρελαίου 
κίνησης (όίθδθΙ οίΙ), το οποίο θα χρησιμοποιεί ως καύ¬ 
σιμο για τις ανάγκες λειτουργίας των μηχανημάτων 
και οχημάτων του κατά τα έτη 2012 - 2013, με αριθμό 
διακήρυξης Νο 16/2012. Μέρος της υπό προμήθειας πο¬ 
σότητας θα χρησιμοποιείται και για τη λειτουργία των 
συστημάτων θέρμανσης της Εταιρείας. 

Συνολική Προϋπολογιζόμενη Δαπάνη: 5.375.000,00 
Ευρώ χωρίς Φ.Π.Α. 

Τόπος παράδοσης: Δεξαμενές καυσίμων ΟΛΠ σε διά¬ 
φορα σημεία της Λιμενικής Ζώνης (από Πειραιά μέχρι 
Πέραμα.) 

Ημερομηνία λήξης υποβολής προσφορών: 31/07/2012 
ημέρα Τρίτη και ώρα 10.00" π.μ. στην Γραμματεία Διεύ¬ 
θυνσης Προμηθειών ΟΛΠ ΑΕ (Κεντρικά Γ ραφεία ΟΛΠ, 
Ακτή Μιαούλη 10 - 185 38 Πειραιάς). 

Ημερομηνία αποσφράγισης προσφορών: 31/07/2012 
ημέρα Τρίτη και ώρα 10.30' π.μ. Αίθουσα Δημοπρασιών - 
Γραφείο 231Α (Ακτή Μιαούλη 10 - 185 38 Πειραιάς). 

Η προσφορά θα συνοδεύεται υποχρεωτικά από τα 
δικαιολογητικά που απαιτούνται στο άρθρο 1 της δια- 

κήρυξης Νο 16/2012, καθώς και από εγγυητική επιστολή 
συμμετοχής, όπως επακριβώς καθορίζεται στο άρθρο 
1.5 της διακήρυξης, της οποίας το ποσό θα πρέπει να 
καλύπτει σε ευρώ (€) ποσοστό 2,5% της προϋπολογι- 
σθείσας δαπάνης χωρίς Φ.Π.Α., ανεξάρτητα από την 
προσφερόμενη τιμή, ήτοι 134.375,00 €. 

Χρόνος ισχύος των προσφορών: Τρεις (3) μήνες και 
της εγγύησης συμμετοχής τέσσερις (4) μήνες, προσμε- 
τρούμενες από την επομένη της ημέρας διενέργειας του 
διαγωνισμού. Η ισχύς μπορεί να παρατείνεται, εφόσον 
ζητηθεί από την Υπηρεσία, πριν από τη λήξη της, κατ’ 
ανώτατο όριο για χρονικό διάστημα ίσο με τρεις (3) 
μήνες. 

Κριτήριο κατακύρωσης: Η χαμηλότερη τιμή επί του 
σταθερού περιθωρίου προμηθευτή, όπως αυτό προκύ¬ 
πτει από την αφαίρεση της τιμής αγοράς του πετρελαί¬ 
ου κίνησης (από το διυλιστήριο) από την τιμή πώλησής 
του στον ΟΛΠ Α.Ε. 

Ημερομηνία αποστολής της προκήρυξης στην Υπηρε¬ 
σία Επίσημων Εκδόσεων των Ευρωπαϊκών Κοινοτήτων 
την 08-06-2012. 

Ημερομηνία δημοσίευσης της προκήρυξης στην Εφη¬ 
μερίδα της Κυβερνήσεως την 15-06-2012. 

Η διακήρυξη διανέμεται δωρεάν όλες τις εργάσιμες 
ημέρες και κατά τις ώρες (8:00-14:00) από τη Διεύθυνση 
Προμηθειών ΟΛΠ Α.Ε./Τμήμα Ανταλλακτικών, Εφοδίων 
και Αναλωσίμων (Ακτή Μιαούλη 10, Πειραιάς - 1ος όρο¬ 
φος - γραφείο 214, Μαυρογιάννη Μαρία, τηλ. 2104550191) 
και είναι καταχωρημένη στην ιστοσελίδα του ΟΛΠ, στην 
ηλεκτρονική διεύθυνση ΙιΙίρΥ/νννννν.οΙρ.ρΓ. 

Πειραιάς, 8 Ιουνίου 2012 

Ο Πρόεδρος Δ.Σ. και Διευθύνων Σύμβουλος 
ΓΕΩΡΓΙΟΣ ΑΝΩΜΕΡΙΤΗΣ 
-♦- 

( 16 ) 

ΓΕΝΙΚΟ ΝΟΣΟΚΟΜΕΙΟ ΧΑΝΙΩΝ 
«ΑΓΙΟΣ ΓΕΩΡΓΙΟΣ» 

Αριθμ. 8779 

Το Γενικό Νοσοκομείο Χανίων «Ο ΑΓΙΟΣ ΓΕΩΡΓΙΟΣ» 
ύστερα από: 

1. Το υπ’ αριθμ. 12427/04-10-2011 έγγραφο της 7ης Υ.Π.Ε. 
Κρήτης σχετικά με «Οδηγίες εκτέλεσης και εφαρμογής 
του ΠΠΥΥ 2011». 

2. Το με αριθμ. 8414/03-10-2011 έγγραφο της Ε.Π.Υ. του 
Υ.Υ.Κ.Α. σχετικά με «Διαβίβαση Εγκυκλίου με οδηγίες 
εκτέλεσης και εφαρμογής του ΠΠΥΥ 2011, ΠΙΣΤΩΣΕΙΣ 
2011 - 2012 » 

3. Την με αριθμ. 35/πρκ. 22/12-10-2011 απόφαση του Δι¬ 
οικητικού Συμβουλίου του Νοσοκομείου σχετικά με την 
έγκριση τροποποιήσεων και διενέργειας διαγωνισμών 
του ΠΠΥΥ 2011, ΠΙΣΤΩΣΕΙΣ 2011 - 2012. 

4. Την με αριθμ. 22/πρκ 15/24-06-2011 απόφαση του 
Διοικητικού Συμβουλίου του Νοσοκομείου σχετικά με 


την ηλεκτρονική αποστολή διακηρύξεων διαγωνισμών 
ΠΠΥΥ 2011. 

5. Το με αριθμ. 12242/29-09-2011 έγγραφο της 7ης Υ.Π.Ε. 
Κρήτης σχετικά με «Ορισμός Φορέων Διενέργειας δια¬ 
γωνισμών του ΠΠΥΥ 2011». 

6. Η με αριθμ. 177/29-09-2011 απόφαση του Διοικητή 
της 7ης Υ.ΠΕ. 

7. Το υπ’ αριθμ. 9851/02-08-2011 έγγραφο της 7ης Υ.Π.Ε. 
Κρήτης σχετικά με «Δημοσίευση της ΚΥΑ για την έγκρι¬ 
ση του ΠΠΥΥ 2011 στην Εφημερίδα της Κυβέρνησης». 

8. Το ΦΕΚ 1650/Β/25-07-2011 σχετικά με την Έγκριση 
Προγράμματος Προμηθειών, Υπηρεσιών και Φαρμάκων 
των Μονάδων Υγείας και Κοινωνικής Αλληλεγγύης έτους 
2011 με χρηματοδότηση από το Τακτικό Προϋπολογι¬ 
σμό, το Πρόγραμμα του Εθνικού Στρατηγικού Πλαισίου 
Αναφοράς (ΕΣΠΑ) 2007-2013. 

9. Το με αριθμ. 3120/04-04-2011 έγγραφο της ΕΠΥ του 
ΥΥΚΑ σχετικά με την «Εγκριση της κατάρτισης του Προ¬ 
γράμματος Προμηθειών και Υπηρεσιών Μονάδων Υγείας 
και Κοινωνικής Αλληλεγγύης 2011 με χρηματοδότηση 
από τον Τακτικό Προϋπολογισμό, τα Επιχειρησιακά Προ¬ 
γράμματα του Εθνικού Στρατηγικού Πλαισίου Αναφοράς 
(Ε.Σ.Π.Α.) 2007-2013, το Πρόγραμμα Δημοσίων Επενδύ¬ 
σεων και από λοιπές πηγές χρηματοδότησης». 

10. Την με αριθμ. 13/πρκ.6/22-03-2012 απόφαση του Δι¬ 
οικητικού Συμβουλίου του Νοσοκομείου σχετικά με την 
έγκριση διενέργειας διαγωνισμών, χωρίς την έγκριση 
τροποποίησης του ΠΠΥΥ 2011, ΠΙΣΤΩΣΕΙΣ 2011 - 2012, 
προκηρύσσει: 


Είδος διαγωνισμού: 

Τακτικός διεθνής ανοικτός 
δημόσιος μειοδοτικός δια¬ 
γωνισμός 

Κριτήριο Κατακύρωσης: 

Χαμηλότερη Τιμή 

Όνομα διαγωνισμού: 

Αντιδραστήρια ουρολογίας 
(κατηγορία ΩΡν 33696700-2) 

Προϋπολογισμός: 

262.500,00 ευρώ 

Τόπος παράδοσης: 

Γενικό Νοσοκομείο Χανίων 
«Ο ΑΓΙΟΣ ΓΕΩΡΓΙΟΣ» 

Γλώσσα: 

Ελληνική 

Ημερομηνία λήξης υποβο¬ 
λής προσφορών: 

Δευτέρα 03-09-2012, 
ώρα 14.00 

Ημερομηνία αποσφράγισης 
προσφορών: 

Τρίτη 04-09-2012, ώρα 09.00 

Περισσότερες πληροφορίες: 

Γ ραφείο προμηθειών 

Τηλέφωνο Επικοινωνίας: 

2821342306 

Κωδικός Φορέα για τη δη¬ 
μοσίευση στο Φ.Ε.Κ.: 

13881 


Χανιά, 6 Ιουνίου 2012 


Ο Διοικητής 

ΧΑΡΑΛΑΜΠΟΣ ΔΟΥΛΓΕΡΑΚΗΣ 

